**Styremøte Sagene Panorama, onsdag 13.11.17 17.00**

**Til stede:**

**Styremedlemmer:**

Kaveh

Felix

Jørn

Ida Christine

Hanne

**Ikke til stede:**

**Varamedlemmer:**

Jacob

Dag-Inge

**Vaktmester:**

Jon

**Sak 17 / 2017-11-09**

Etter ødelagt port i garasjen har det nå blitt bestilt ny ståldør som er forventet å komme i uke 44. Det avtales installering i uke 50.

**Sak 03/2017**

Utskiftning av port i bakgården. Bestillingen er innestående hos leverandør, Tverli Sveis. Selve produksjonen av en port har fra leverandørens side gått tregt. Vi gir dem en endelig frist til 20. desember med å levere porten. Hvis ikke må vi ta kontakt med en annen leverandør. Vi har ikke betalt Tverli Sveis noe enda, sånn sett er det ingen problemer å bytte leverandør hvis de ikke klarer å levere.

**Sak 06/2017**

Heisrom skal få nye fliser og ny maling i alle etasjer. Vi har fått to veldig gode tilbud etter befaringer. Malemester Lund og Juul & Bratfoss. Vi forhandler med begge og velger antakeligvis en av de for å utføre arbeidet i desember. Vi skal få en fremdriftsplan for å varsle beboere. Vi skal ikke stenge heisen, da noen beboere er avhengig av den, men må antakeligvis begrense tilgangen der det ikke er strengt nødvendig.

**Sak 13 / 2017**

Vi har vurdert, etter forslag fra beboer, å bestille en skikkelig oppvask av et firma. Total Renhold og Ren Service er de firmaene vi har hatt på befaring. Etter en totalvurdering av pris, tilbud og kompetanse til leverandører ender vi enstemmig på Total Renhold.

**Sak 18 / 2017**

Budsjett 2018:

Vi har vært i møte med regnskapsfører som anbefaler oss en økning av felleskostnader på 3%. Dette på grunn av økning av konsumprisvedtak i tillegg til det store antallet prosjekter vi har planlagt til neste år. Styret er enig i dette og det er enstemmig vedtatt at vi øker felleskostnadene med 3 % neste år.

Vi diskuterer om penger til prosjekter skal øremerkes eller om vi skal ha en felles pott for alle arbeid og heller satse for hvert prosjekt å finne de økonomisk beste alternativene. Vi ender på sistnevnte, altså å ikke øremerke midlene.

**Sak 19 / 2018**

Sikkerhet for bodene i garasjen. Siden det har vært innbrudd i bodene i garasjen diskuterer vi alternativer for å øke sikkerheten og gjøre de vanskeligere å bli brutt inn i. Både konkrete løsninger, som metallplater, blir diskutert. I tillegg må finansieringen bestemmes. På den ene siden kan det gå på felleskostnader. Men siden alle ikke har bod i garasjen, kan det være at det kun skal være et tilbud til de enhetene som ønsker å betale en viss egenandel for å få boden forsterket.

Dette diskuteres nærmere når vi har konkrete tilbud og priser på arbeid.

**Sak 20 / 2018**

Fastsettelse av dato for årsmøte. Jørn snakker med USBL, forhåpentligvis dato i midten av mars. Når dato er fastsatt blir lokale på Sagene Lunsjbar booket som vanlig og innkallinger sendt.